cyanic-selkie/wikianc huggingface dataset:
Laks
Villaks og oppdrettslaks
Gjennom feltstudie er det påvist at oppdrettslaks viser lavere livstidskondisjon ute i det fri, enn hva villaksen gjør, og at det er en redusert produksjon av genetisk villaks og potensielt total lakseproduksjon etter introgresjon. Gjennom nye metoder har det blitt avslørt introgresjon hos halvparten av om lag 150 norske populasjoner. Utenfor Norge er fortsatt introgresjon, biologiske endringer, samt mekanismene som driver populasjonsspesifikke påvirkninger dårlig dokumentert. Den eksisterende kunnskapen vi allikevel har viser at de langsiktige konsekvensene av introgresjon forventes å føre til endringer i livshistorietrekk, redusert produktivitet og tilpasningsevnen til fremtidige endringer.
Rungne
Rungne (norrønt: Hrungne) er i norrøn mytologi den sterkeste av jotnene. Han omtales flere steder i den norrøne mytologiske litteraturen, blant annet i Snorre Sturlasons Skaldskaparmål (i Den yngre Edda), i kapitlet Tor og Rungne.
Mustang (hest)
Mustangen er i dag en av de få viltlevende hestetypene som fortsatt eksisterer i verden, men den er ikke en villhest. Typen danner grunnlag for flere moderne amerikanske hesteraser.
Knut Arild Hareide
Familie, utdannelse og yrke
Hareide er født og oppvokst på Rubbestadneset i Bømlo i Sunnhordland. Han er sønn av transportsjef Ragnar Bjarne Hareide og førstekonsulent Tordis Økland. Han er den yngste av fem brødre.
Etter studiene fikk Hareide en praktikantstilling i Schibsted. Mellom periodene i politiske fulltidsverv har han arbeidet som forretningsutvikler, prosjektleder og organisasjonsdirektør i Schibsted.
Strid om veivalg i KrF i 2018
25. september 2018 lanserte Hareide boka Det som betyr noe hvor han argumenterte for at KrF skulle gå til venstre i politikken og samarbeide med Arbeiderpartiet og Senterpartiet, men ikke SV, fordi han mente at avstanden til Fremskrittspartiet var for stor.
ICE
ICE eller Ice har flere betydninger:
Eggedal
Turisme og hytteområder
Om vinteren finnes preparerte skiløyper i områdene rundt Eggedal. Løypene ligger i praktfullt turterreng i det vesentligste fra 700 og opp mot 1100 moh. Løypene er også knyttet sammen med løypenettet på Norefjell.
Kunst og kultur i Eggedal
her er det i tillegg til den gamle mølla en samling av gamle bygninger hentet fra området, inkludert en oppgangssag.
Nedre Eiker Boligbyggelag
Nedre Eiker Boligbyggelag og Drammen og Omegn Boligbyggelag fusjonerte i 2006 til Nedre Buskerud Boligbyggelag.
Dengisme
Fra 1980-årene er dengismen blitt pliktfag på kinesiske universiteter. Mens tradisjonell maoistisk teori ideologisk knyttet Kinas utvikling til «byggingen av sosialismen» til klassekamp, la dengismen hovedvekten på økonomisk oppbygging og stabilitet. Dengs sosialfilosofi omfattet også det som slagordsmessig ble sammenfattet som sosialisme med kinesiske særtrekk.
I 1992, fjorten år etter at Deng hadde etablert seg som landets øverste nasjonale leder, la han ut på sin «nanxun», eller «inspeksjonsreise i sør». Han var da blitt svært gammel. Da gjorde han seg bemerket ved sitt navngjetne utsagn «kaifang 开放!». Disse ordene, som ordrett betyr «åpne opp», skulle bli en mantra for Kinas økonomiske og sosiale utvikling.
Sitater
Angående Folkerepublikkens forhold til Hongkong og Macao, og i fremtiden til Taiwan:
Godtfred Holmvang
Karriere
I 1946 ble han tildelt to av Norges mest høythengende idrettspriser: Egebergs Ærespris og Morgenbladets gullmedalje.
En dag i oktober
Rammen av stedets og tidens enhet brytes for ett av parenes vedkommende, og disse blir en slags hovedpersoner, midt i det brede tverrsnittet. Allerede i åpningskapitlet presenteres den unge Tordis Ravn som har forlatt sin mann og leier et værelse i gården, der hennes vakre utseende vekker oppsikt og sjalusi. Hennes vandel forarger øvrige beboere, og hennes nervesammenbrudd bringer dem til forlegenhet. Ektemannen dr. Ravn er en distansert naturvitenskapsmann, og Houm mener at Ravn «blir en ny utgave av forfatterens hovedfigur: mannen som sviker sin elskede, fordi han ikke tør binde seg – fordi han ikke har kjærlighet nok». Da Tordis i fortvilelse trygler sin mann om å få komme «hjem», avviser han henne med et skuldertrekk. Han angrer seg samme kveld, men kommer for sent.
Pseudomembranøs kolitt
Sykdomsmekanisme
Bruken av bredspektrede antibiotika som f.eks. clindamycin og cephalosporiner endrer den normale floraen i tykktarmen. Når det angjeldende antibiotika blir gitt, dreper og hemmer den noen bakteriestammer, som muliggjør oppvekst av andre bakteriestammer. En av disse er Clostridium difficile. Denne bakterien produserer et toksin som gir den type diaré som er karakteristisk for pseudomembranøs kolitt.
Behandling
Sykdommen behandles ofte med metronidazol (400 mg hver 8. time). Peroral vancomycin (125 mg hver 6. time) er et alternativ, men på grunn av høye omkostninger foretrekkes metronidazol ved første gangs behandling, og vancomycin ved tilbakefall etter gjennomført behandling (ikke uvanlig). Enkelte ganger kan metronidazol i seg selv gi pseudomembranøs kolitt, i gitt tilfelle er stadig vekk metronidazole en effektiv behandling, i det årsaken til sykdommen ikke er selve preparatet, men heller endringen av bakteriefloraen i tykktarmen som stammet fra forrige runde med antibiotika-behandling.
Horqin høyre midtre banner
Horqin høyre midtre banner (kinesisk: 科尔沁右翼中旗; pinyin: Kē'ěrqìn Yòuyì Zhōng Qí) er et banner (fylke) i ligaen (prefekturet) Hinggan i den autonome region Indre Mongolia i Folkerepublikken Kina.
Julius Nepos
Fall og styre i Dalmatia
Selv om hans etterfølgere hadde blitt avsatt, kom Nepos aldri tilbake til Italia. Han fortsatte å styre fra Dalmatia som «vestromersk keiser», og han fikk fortsatt en del formell støtte fra Konstantinopel. Odovakar forsøkte å omgå Nepos, og benyttet det romerske senatet til ansøke den nylig gjeninnsatte keiser Zenon om tittelen patrisier, og han forsøkte å få avsluttet den adskilte linjen med vestromerske keisere. Zenon aksepterte å gi Odovakar posisjonen som patrisier, men krevde også at Odovakar anerkjente Nepos keiserlige status, og prege mynter i Nepos’ navn. I praktisk henseende styrte Odovakar som uavhengig konge av Italia, men formelt anerkjente og underla seg keiserdømmets overherredømme. Nepos holdt formelt tittelen som keiser, men utøvde ingen reell makt utenfor Dalmatia. I navnet fortsatte Vestromerriket å eksistere etter 476, men det var kun en juridisk formalitet og som et påheng av den keiserlige tradisjon.
Lilje (figur)
Bruk
I Historisk Museum i Bergen er det en skulptur fra Urnes kirke med madonna med liljekrone med fire liljer. Borghild A. Frimannslund mente at skulpturen var fra om lag år 1150. Roar Hauglid setter alderen til 1200-tallet. I Stavanger domkirke har hodene til kong Magnus Lagabøte og kong Eirik Magnusson lignende kroner med liljer.
Florentinsk lilje
Når figuren har støvdragere på hver side av den øvre midterste delen, kalles den ofte en florentinsk lilje fordi den italienske byen Firenze (Florens på dansk) har en slik lilje som sitt kommunevåpen.
Den Norske Turistforening
Medlemsforeninger
DNT ble på slutten av 1980-tallet omorganisert til en overbygning for medlemsforeninger rundt i landet. Denne prosessen var ikke helt smertefri, i og med at de fem «samarbeidsavtaleforeningene» (Drammen og Oplands TF (nå DNT Drammen og Omegn), Kristiansand og Opplands TF, Kristiansund og Nordmøre TF, Trondhjems TF og Stavanger TF) var selvstendige organisasjoner sidestilt med «gamle DNT» (samarbeidsavtalen sikret gjensidige medlemsrettigheter), mens de øvrige foreningene var underlagt DNT. I dag er DNT en landsforening som i hovedsak beskjeftiger seg med saker som er felles for foreningene, mens medlemsforeningene tar seg av praktisk drift i sine respektive områder. Den klart største medlemsforeningen er DNT Oslo og omegn, som overtok hytte- og rutenettet til «gamle DNT»,DNT merker løypene med røde T-er på varder og trestammer.
Forkynneren
Struktur
Den underliggende strukturen kan være vanskelig å se, men kan se slik ut:
Danmarkekspedisjonen
Danmarkekspedisjonen var en dansk vitenskapelig ekspedisjon til Nordøst-Grønland, som ble gjennomført 1906–08.
West Hampstead stasjon
West Hampstead er navnet på to stasjoner i London; en på undergrunnsbanens Jubilee-linje, og en på London Overgrounds North London-linje. Det er ca. 200 meter mellom de to stasjonene.
Danmarkekspedisjonen
De fikk kartlagt 1 500 km av Grønlands østkyst, og fastslo samtidig Danmarks suverenitet. Deltakerne, som hadde ulik faglig bakgrunn, gjorde også mange vitenskapelige undersøkelser.
På en hundesledetur senhøstes 1907 døde 3 av deltakerne; Mylius-Erichsen selv, Jørgen Brønlund og Peter Høegh Hagen av sult og forfrysninger. Gruppen på 3 ble søkt etter av to av de andre deltagerne. Johan Peter Koch – premierløjtnant og kartograf, en mann med erfaring fra Island og Grønland reiste ut sammen med grønlenderen Tobias Gabrielsen. De fant ett av depotene og liket av Jørgen Brønlund i en grotte like ved. Ved siden av liket fant man ekspedisjonsdagboken. Denne viste at Jørgen Brønlund var den siste som døde. Han forlot sine to kamerater etter at disse var totalt utmattet på isen over Danmarksfjorden.
I nyere tid er det funnet et notat inni en bok i samlingen hos etterkommerne etter J.P. Koch som nærmest løser gåten rundt hva som skjedde med Mylius-Erichsen og Høegh Hagen. Notatet viste noen utydelige tegn som ved gjennomlysning hos det danske forsvar viste klart at Koch faktisk hadde lett og funnet de to. Han skriver at leiren de to lå i var «i så slæt forfatning» at han lot dem ligge. Formodentlig betyr dette at likene enten var delvis fortært av dyr eller endog at den siste gjenlevende hadde spist av den andre. Koch har aldri villet snakke om dette, men man kan anta at han bedømte at den kommende sommeren ville få leiren til å havne i åpent hav og at det var best at de to aldri ble funnet.
SS «Danmark» returnerte for øvrig til Danmark med den resterende besetningen og ankom København i august 1908.
Abu Musab al-Zarqawi
I Afghanistan på 1980-tallet
Det antas at al-Zarqawi og Osama bin Laden begge ble kjente som afghanske arabere som ledet utenlandske soldater i krigen mot sovjetiske okkupasjonsstyrker i Afghanistan på 1980-tallet. Etter Sovjetunionens nederlag dro al-Zarqawi tilbake til Jordan med en radikal, islamittisk agenda.
2003
USA utpekte al-Zarqawi som den ansvarlige bak mange av terroristangrepene som ble utført i Irak etter den USA-ledede invasjonen i landet i 2003. Han ble regnet for å være lederen av Tawid og Jihad, som har erklært sin lojalitet med Al-Qaida. al-Zarqawi angrep særlig sjiamuslimer.
Niels Peter Høegh Hagen
Høeg Hagen deltok sammen med Ludvig Mylius-Erichsen og Jørgen Brønlund i den skjebnesvangre Danmarkekspedisjonen i 1906–08, der de tre omkom i november 1907 under en lengre sledetur; først Høegh Hagen, to uker senere Mylius-Erichsen, og i desember Brøndlund.
Abu Musab al-Zarqawi
2004
9. november 2004: Abu Musab al-Zarqawi forlater Fallujah, i henhold til påstander fra amerikanske militære, etter at amerikanske og irakiske styrker har satt igang Operasjon Phantom Fury der.
2005
I august 2005 tok al-Zarqawi sin gruppe på seg ansvaret for et rakettangrep mot et amerikansk marineskip i den jordanske havnebyen Akaba 29. august 2005.
Thorolf Rafto
Thorolf Thistel Rafto (født 6. juli 1922 i Bergen, død 4. november 1986) var en norsk friidrettsutøver og professor i økonomisk historie ved Norges Handelshøyskole. Han var en aktiv tikjemper, og tjenestegjorde i RAF i England under den andre verdenskrig. Han studerte språk og historie ved Universitetet i Bergen etter krigen.
MS «Regina Baltica»
«Regina Baltica» er en passasjer/bilferge eid av rederiet Tallink. Hun ble bygd i 1980, er 145 meter lang, tar 1400 passasjerer og 480 biler, og gjør en fart på mellom 14 og 18 mil. 505 lugarer er fordelt på ni dekk. Skipet går i rute mellom Stockholm og Riga.
Grunnstøting
Den 27. september 2005, elleve år etter Estoniaforliset grunnstøtte Regina Baltica i skjærgården utenfor Stockholm. I ettertiden oppstod det sterke reaksjoner mot at fergeselskapet serverte gratis alkohol til passasjerene etter uhellet.
Fridtjof Nansens plass (Oslo)
«Cirkelplassen – Rådhusplassen»
Forbildet for Fridtjof Nansens plass var den berømte rådhusplassen i Siena, Piazza del Campo fra tidlig i 1300-årene.
MS «Ragnvald Jarl»
Etter hurtigrute-karrieren
I januar 1996 kjøpte Unge Sjømenns Kristelige Forening (USKF) skipet for 10 millioner kroner. Etter ombygging ble hun omdøpt til MS «Gann», og satt inn som skoleskip for Rogaland videregående sjøaspirantskole i Stavanger. Skipet var nå hvitmalt med et rødt belte, og skorsteinen fikk en beige farge med skolens logo. I sommermånedene gikk skipet i cruisefart fra Stavanger til Nordkapp og Svalbard. I desember 2006 kjøpte USKF hurtigruteskipet MS «Narvik», og tidligere MS «Ragnvald Jarl» ble lagt ut for salg. 9. mars 2007 kjøpte stiftelsen Sørlandets Seilende Skoleskibs Institution skipet, og omdøpte henne MS «Sjøkurs». Sørlandets Maritime Videregående skole står for driften og undervisningsopplegget.
Christian Frederiks plass (Oslo)
Paléhaven
Sønnen Bernt Anker (1746–1805) videreutviklet barokkhagen i de årene han eide Paléet, blant annet med en rokokkopaviljong som kraget ut over vannet. Strandlinjen gikk da omtrent der Prinsens gate går i dag. Parken var åpen for publikum fra 1760-årene og regnes som byens første offentlig tigjengelige park. Herfra sendte Bernt Anker også opp Norges første varmluftsballong («aerostatiske Maskine»), 6 fot høy og 12 fot i omkrets, den 12. november 1784.
«Lucy in the Sky with Diamonds»
«Lucy in the Sky with Diamonds» preges av et komplekst musikalsk arrangement, typisk for Lennons sene periode i The Beatles, og peker fremover mot andre komposisjoner som «Strawberry Fields Forever» og «I am the Walrus.» Sangteksten preges av et symbolistisk og billedrikt språk. Den beskriver en ferd gjennom et fantastisk og surrealistisk landskap der det finnes elver, hager og jernbanestasjoner, på jakt etter «a girl with kaleidoscope eyes».
Sangen ble gjenstand for kritikk i offentligheten da den ble gitt ut. Mange mente Lennon hadde skrevet sangen på bakgrunn av erfaringer med bruk av hallusinogenet LSD, siden initialene i låt-tittelens hovedord danner akronymet «LSD» (Lucy in the Sky with Diamonds), og fordi så vel teksten som lydbildet er preget av slike sanseforstyrrelser som er typiske for en psykedelisk opplevelse. Lennon benektet sammenhengen, og hevdet at sangen var inspirert av en tegning som sønnen Julian hadde laget i 1966, forestillende et annet barn fra Julians barnehage (Lucy O'Donell). Både Lucy og Julian var tre år den gangen, og de gikk i barnehagen i Weybridge i Surrey. Lucy O'Donell, gift Vodden, døde 22. september 2009 av lupus.
Sentripetalakselerasjon
Sentripetalakselerasjon er akselerasjonen inn mot sentrum av en krum bane og oppstår når summen av alle kreftene på et legeme står vinkelrett på retningen, med andre ord at akselerasjonsvektoren står normalt på fartsvektoren. Om banefarten til et legeme er konstant, er sentripetalakselerasjonen lik den totale akselerasjonen. Legemet beveger seg da i en sirkelbane.
Det er tre utregningsformler for sentripetalakselerasjon:
Samyukta Janamorcha Nepals 40 krav 1996
Da krava ikke fikk noe svar fra regjeringa, gikk NKP(M) og SJM til opprør den 13. februar. Dermed starta borgerkrigen i Nepal 1996 - 2006, som blei formelt avslutta med en fredsavtale mellom regjeringa og NKP(M) i november 2006.
Kravet om valg på grunnlovsgivende forsamling
Etter demokratirevolusjonen Jana Andolan 1990, hadde mange håpa at seiren skulle føre til frie valg på ei grunnlovsgivende forsamling.
Ikke noe sosialistisk program
NKP(M) er ifølge sitt program for sosialisme og kommunisme på lang sikt, men anser ikke at slike samfunnsforandringer er mulige i det middelalderske Nepal i dag. Krav om sosialisme eller kommunisme har heller aldri vært reist i maoistopprøret.
Opprøret starter, SJMs videre utvikling
I de første åra var SJM den formelle lederen av opprøret, som kom med erklæringer om dets gang, osv. NKP(M)s linje var at SJM skulle bli den breie folkefronten, som samla tilhengere langt utafor maoistpartiets egne rekker til støtte for opprøret.
(Krav knytta til nasjonalismen)
3. Hele grensa mellom Nepal og India må kontrolleres og systematiseres. Det må ikke være lov å kjøre biler med indiske nummerskilt på nepalske veier.
(Krav knytta til det offentlige og velferd.)
6. Væpna politiaksjoner i de ulike distriktene må stanses umiddelbart.
16. I både Tarai- og fjellområdene er det fordommer og misforståelser i de tilbakeliggende områdene. Dette må det bli slutt på, og de tilbakeliggende områdene må få hjelp. Det må etableres gode forhold mellom landsbyene og byene.
(Krav knytta til folkets levekår.)
8. Tørke- og oversvømmelsesofre må gis all nødvendig hjelp.
Nuoro
Nuoro er hovedbyen på Sardinia og sete for Sardinias regionalregjering. Selve Nuoro har 36 579 innbyggere. Geografisk er byen plassert helt øst på Sardinia, ca. 88 km fra Oristano og ca. 179 km fra Cagliari.
Nampo
Nampo (Namp'o T'ŭkpyŏlsi eller Nampo spesialby, offisiell kortform Nampho) er en by i provinsen Sør-Pyongan i Nord-Korea.
Ligue 1 1961–1962
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Rothschildpark
Historie
I 1816 kjøpte Mayer Amschel Rothschild en eiendom, som i årene frem til 1870 ble utvidet gjennom flere eiendomskjøp. Omkring 1832 oppstod et parkanlegg i romantisk («engelsk») stil med et nygotisk tårn, som er bevart. På eiendommen ble det også bygget et palé og et orangeri under ledelse av Friedrich Rumpf. Disse bygningene eksisterer ikke lenger. I 1891 ble parken modernisert.
Parkanlegget ble sterkt skadet under annen verdenskrig. Siden 1950 har parken tilhørt byen Frankfurt. På 1950-tallet ble parkens areal redusert gjennom at deler av eiendommen ble bebygget. Langs Bockenheimer Landstraße ble det oppført et høyhus for Zürich Versicherungsgruppe; dette var et av de aller første høyhusene i Frankfurt. I 1972 ble det såkalte SGZ-høyhuset bygget ved Reuterweg. En tid var dette Frankfurts høyeste bygning. Zürich-høyhuset er nå revet, og det bygges et nytt høyhus der det stod, som vil bli kalt Operatårnet. I denne forbindelse skal den opprinnelige inngangen til parken også restaureres, og parkens areal økes med ca. 5 400 kvadratmeter.
Rahotep
Vitnemål
I en litterær fortelling fra sent i det nye rike (Ramesepoken, 19. og 20. dynasti), «Khonsuemheb og spøkelse», opptrer Rahotep indirekte. Hovedfiguren Khonsuemheb møter et spøkelse som ønsker å få graven graven restaurert. Han hevder å ha vært «Oppsynsmann av skattene til kong Rahotep», men hevder også å ha dødd i fjortende regjeringsår til en senere kong Mentuhotep. Disse to utsagnene motsier hverandre da ingen av Rahoteps etterfølgere ved navn Mentuhotep er kjent for å ha styrt så lenge, noe som gjør identifikasjonen av begge kongene problematisk. Fortellingen kan indikere at Rahotep hadde sin grav i Teben.
Evald Ryghs plass (Oslo)
Plassen omkranses av Evald Ryghs gate, Ilagata, og Fougstads gate. Herman Foss' gate, og Diriks' gate munner ut i plassen. Bebyggelsen langs Ilagata er fra 1890-tallet, bebyggelsen langs Fougstads gate fra 1920-tallet og langs Evald Ryghs gate fra 1930-tallet.
Republic F-84 Thunderjet
Republic F-84 Thunderjet fløy første gang 28. februar 1946 som XP-84. 15 fly i en evalueringsserie betegnet YP-84A (YF-84A etter fra midten av 1948) ble levert til det amerikanske flyvåpenet i februar 1947 og den første serieproduserte versjonen P-84B (F-84B etter fra midten av 1948) fra august 1947.
Fuel
«Fuel» er en av sangene bandet Metallica har laget. Den var med på albumet ReLoad, som kom ut i 1997. Temaet for sagen er folk liker å kjøre livet for fort. Sangen var også med på S&M-albumet som Metallica og San Francisco Symphony Orchestra samarbeidet om.
Sverdrupøya
Sverdrupøya har sparsommelig med vegtasjon, ettersom den ligger i en polarørken. Det er blitt påvist 34 taxa av karplanter, 33 arter av moser og 27 arter av lav.
Hår
Hårets oppbygning
Den ytterste delen av hårskaftet er håroverhuden, også kalt kutikula, den består av brede keratinflak som ligger taklagt i flere (5-15) lag. Dette kalles skjellaget. Mønsteret på skjellaget kan variere fra person til person, nesten som fingeravtrykk. Fiberlaget, også kalt korteks, ligger innenfor håroverhuden og er bygd opp av keratin. Den innerste delen av hårskaftet er margen, eller medulla, og inneholder runde celler som det ofte er luft i mellom. Den nederste delen av hårrota, som ligger rundt papillen, er neste dobbelt så tykk som resten av hårrota. Denne delen kalles hårløken.
Absolut Vodka
Bakgrunn
Navnet Absolut kommer fra «Absolut renat brännvin» som ble lansert i 1879 av forretningsmannen Lars Olsson Smith. Smith tjente gode penger på sitt destilleri og hadde utsalg rett utenfor Stockholm bys grense, på Fjäderholmene. I 1917 ble imidlertid alt spritsalg i Sverige overtatt av staten. I mange år var «Absolut renat brännvin» regnet som simpelt drikke i Sverige, mest kjøpt av alkoholikere som trengte en billig rus På folkemunne gikk «Absolut renat brännvin» på den tiden bare under tilnavnet renat.
Bo Derek
Bo Derek er fortsatt skuespiller, mest på TV og i lavbudsjettsfilmer. De eneste større produksjoner hun har medvirket i nyere tid er Tommy Boy (1995) og Malibu's Most Wanted (2003). Hun har engasjert seg politisk, og støtter offentlig George W. Bush og det Republikanske partiet. Bo Derek er for øvrig søster av musikeren Colin Bass og bor på Long Beach i California.
Filmografi
Som skuespiller
MF Doom
Daniel Dumile, bedre kjent som MF Doom, (født 9. januar 1971, død 31. oktober 2020) var en britisk-amerikansk rapper. Han er også kjent under artistnavnene Zev Love X, King Geedorah, Viktor Vaughn og Metal Fingers.
På starten av 1990-tallet var Dumile med i rapgruppa KMD, da under navnet Zev Love X.
1014 Semphyra
1014 Semphyra er en hovedbelteasteroide. Den ble oppdaget 29. januar 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.
Michal Beladic
Han deltar i de paralympiske vinterlekene 2010 i Vancouver, i slalåm, storslalåm, super-G og superkombinasjonen. Rett før disse vinterlekene kjørte han inn til andreplass i storslalåm i Paralympic Winter World Cup 2009 i Sollefteå. Hans landsmann, Norbert Holik vant dette rennet.
I de paralympiske vinterlekene fikk han 15.-plass i slalåm.
Russian Amcar Club
Geir Birk Nilsen står også bak filmen Halvveis til Haugesund, og mye av musikken som høres her er fra Russian Amcar Club.
Hyperbel
Polarform
Gitt en styrelinje og et brennpunkt F, og la avstanden mellom disse være h. For et vilkårlig punkt på hyperbelgrenen P er avstanden til styrelinjen alltid proporsjonal med avstanden til brennpunktet:
Dobbelt sett av brennpunkt og styrelinje
Avstanden fra sentrum og et brennpunkt er gitt ved lengden s/2.
Effekt av eksentrisiteten
Når eksentrisiteten øker mot uendelig vil toppunktet i hyperbelgrenen nærme seg styrelinjen. For en fast avstand mellom brennpunktet og styrelinjen vil latus rectum gå mot uendelig, det vil si at hyperbelen vier seg mer og mer ut.
Sammenheng mellom geometriske definisjoner
Polarformen kan brukes til å vise at de to geometriske definisjonene for hyperbelen er ekvivalente. Gitt et vilkårlig punkt P på hyperbelen, og la avstanden fra dette punktet til de to styrelinjene være henholdsvis l_1 og l_2. Tilsvarende la r_1 og r_2 være avstanden fra punktet til de to brennpunktene. Fra definisjonen med brennpunkt og styrelinje følger det at
Konjugerte hyperbler
To hyperbler er konjugerte dersom hovedaksene til hver av hyperblene står normalt på hverandre, samt at den reelle aksen i den ene er lik den imaginære aksen i den andre og omvendt. To konjugerte hyperbler har identiske asymptoter. På standardformen med origo i sentrum kan ligningene for de to konjugerte hyperblene skrives
Symmetri
Hyperbelen er symmetrisk om både den reelle og den imaginære aksen, og dermed også om sentrum.
Eforos
Universalhistorie
Det er klart at Eforos gjorde kritisk bruk av de kilder han hadde tilgjengelig, og at hans verk, meget lovprist og hyppig lest i antikken, ble selv en autoritet som senere forfattere støttet seg tungt på, blant annet Diodorus Siculus og andre. Strabon har lagt stor vekt på hans geografiske undersøkelser, og lovprist ham for å være den første som skilte historie fra geografi. Han ble berømmet for å trekke en skarp skillelinje mellom det mytiske og det historiske. I sitt eget verk, Geografika, siterer Strabon Eforos jevnlig og omfattende. Polybios, som har kreditert Eforos for kunnskap om krig til havs, men latterliggjør hans beskrivelse av slaget ved Mantineia (362 f.Kr.) mellom Theben og dets allierte på den ene siden og Sparta på den andre siden, og påpeker at Eforos viste stor uvitenhet om krigføring til lands.
Andre verker
Foruten hans universalhistorie, skrev Eforos en Epikhorios logos (Ἐπιχώριος λόγος), et patriotisk essay hvor han lovpriste tradisjonene til sin fødeby Kyme. Hans skrev også Peri heurematon (Περὶ εὑρημάτων), en bok om oppfinnelser, og Peri lexeos (Περὶ λέξεως), «Om stil».
Uleåborg
Uleåborg (finsk: Oulu) er en by og kommune i landskapet Norra Österbotten i Finland. Kommunen har 198 422 innbyggere (2015) og et areal på 380,39 km². Uleåborg er den største og mest betydningsfulle byen i Nord-Finland og den femte største byen i landet. Den ble grunnlagt av kong Karl IX i 1605 og fikk byprivilegier i 1610.
Langebergfjellene
Fjellkjeden krysses av fire fjelloverganger, fra vest til øst er disse:
Løding
Betegnelsen Tverlandet omfatter også områdene Hopen, Vatne, Heggmoen, Mjønes, Vågan, Holand, Skålbunes, Elstad, Oddan, Allmenningen, Godøynes (Gaunes) og Naurstad som ligger rundt tettstedet. Tverlandet kirke ligger her.
Angelo Debarre
Etter å ha spilt med Raphaël Faÿs (født 1959) som ung tenåring, spilte han trommer, før han i 1984 etablerte Angelo Jazz Quintet og ble kjent på Paris-klubben La Roue Fleurie. Der møtte han den norske plateprodusenten og gitaristen Jon Larsen, og fikk utgitt flere plater på hans selskap Hot Club Records.
Metković
I kommunen ligger også landbyen Vid (795 innbyggere), som i romertiden het Narona og var en handelsby.
Metković nevnes første gang i 1422 som en jordbrukslandsby, men blomstret først opp på 1800-tallet.
Cipriano de Rore
Liv og virke
Rores eldre bror Celestinus døde i mars 1558 og Rore reiste i den forbindelse til Flandern. Underveis gjorde han stopp i München der det ved hoffet til hertug Albert V av Bayern ble produsert et håndskrift med en del av Rores fire- til åttestemmige motetter. Manuskriptet, som sannsynligvis ble til under Rores overoppsyn, er praktfullt utstyrt med en rekke miniatyrer laget av hoffmaleren Hans Mielich.
Rores kanskje siste komposisjon var madrigalen Vieni, dolce Himeneo, skrevet til bryllupet mellom Ottavio Farneses sønn Alessandro og datteren til prins Eduard av Portugal, Maria (8. desember 1538; død 8. juli 1577).
Musikk
Rore holdt seg fortsatt til alvorlige tekster. Ofte ignorerte han tekstenes enderim, strofiske oppbygging og inndeling for å virkeliggjøre forfatternes poetiske intensjoner. Den naturlige setningsbygningen fikk fortrinnsrett foran diktenes rytme og rim. Teksten bestemte musikken, men på en slik måte at teksten fikk nytt liv gjennom musikken. Et godt eksempel er madrigalen O sonno.
Christian Hilt
Mellom 1929 og 1936 oppholdt Hilt seg i Moskva der han arbeidet for Komintern og fungerte som korrespondent for flere skandinaviske kommunistiske tidsskrifter, der han blant annet refererte fra den første av Moskvaprosessene. Mellom 1937 og 1940 var han redaktør for tidsskriftet Nytt Land.
Hilt var et av fem medlemmer av den illegale NKP-ledelsen som ble valgt 31. desember 1941 som verken ble arrestert eller flyktet. Han var særlig aktiv innenfor den kommunistiske illegale pressen og var redaktør for Folkets Røst, Radio-nytt og Friheten.
Ralph Johannesen
Johannessen har kjørt Finnmarksløpet 12 ganger. Han vant Finnmarksløpet 2010 og har også to andreplasser. Han vant Gausdal Maraton og Pasvik Trail i 2012. Han vant Femundløpet F600 2013 (NM langdistanse åpen klasse). Han representerer Hallingen hundekøyrarlag.
Lucketz Swartbooi
Lucketz Swartbooi (født 6. februar 1966 i Rehoboth i Sørvest-Afrika) er en namibisk tidligere friidrettsutøver som vant sølvmedalje i maraton under VM 1993 i Stuttgart. I Boston i 1994 løp han sitt raskeste maraton, på tiden 2:09:08.
Rolf Gerhardsen
Med Einar Gerhardsens hjelp var Rolf Gerhardsen drivkraften og midtpunktet i oppbyggingen av Arbeiderpartiets hemmelige etterretningsnettverk etter krigen, det såkalte Alfanettverket. Han var redaktør for Arbeiderbladet fra 1945 til 1953 da han gikk over i jobben som nyhetsredaktør. I den ble han til han gikk av med pensjon i 1970. Han var også styremedlem i Norsk Telegrambyrå fra 1953 og besatt formannsvervet fra 1961 til sin død. Rolf Gerhardsen var utdannet elektriker.
Trine Lise Nedreaas
Trine Lise Nedreaas studerte historie og filosofi ved Universitetet i Bergen før hun flyttet til London for videre studier ved St. Martins School of Art og Slade School of Fine Art. I 2003 fikk hun Royal Caribbean International Arts Grant 2003 Young Artist Award, det største stipend for unge kunstnere i Norge. Samme år fikk hun også Statens arbeidsstipend.
Klima- og forurensningsdirektoratet
Direktoratet ble i 2009 miljøsertifisert etter den internasjonale standard ISO 14001.
Formosa do Oeste
Formosa do Oeste er en kommune i delstaten Paraná i sørregionen av Brasil.
Deportasjon
I norsk sammenheng brukes ordet mest i forbindelse med at et regime forviser grupper av «brysomme individer» til fjerntliggende strøk med frihetsinnskrenkning.
Chelorhinella
Utseende
Store til meget store (30-80 millimeter) gullbasser, svarte eller brunlige med gule eller hvite tegninger. Hannen har et langt, flatt fremspring i pannen, dette er kløvd i spissen, dessuten spisse pigger like innenfor fasettøynene. Framleggene (protibiae) har lange pigger.
Timecode
Filmen har ikke høstet særlig god kritikk, men har fått oppmerksomhet på grunn av at den er filmet i bare én tagning og at skjermen er delt i fire deler under hele filmen.
Eidsvolls plass (Oslo)
Eidsvolls plass er en plass i Oslo foran Løvebakken mellom Karl Johans gate og Stortingsgata til Roald Amundsens gate. Plassen blir i dag delt i to av Rosenkrantz' gate, slik at den kan oppfattes som to plasser.
Lyset i dine øyne
Handling i Lyset i dine øyne
Den uutgrunnelige og meget mystiske Móri hadde reist til Island for å få tak i den beryktede «Rødskinna» boken fra biskop Gottskálk Nikulásson den Onde. Men noen hadde kommet ham i forkjøpet: våghalsen Galdra-Loftur. Móri var kun tilstede i kirken da Galdra-Loftur galdret opp biskop Gottskálk den onde, men det var nok til å få sju forferdelige og skremmende ånder med seg for resten av sitt jordeliv. Galdra-Loftur selv ble slukt av et ubestemmelig vesen ute på havet, og ingen har sett ham siden. Móri er fylt av mørke, han har vært i heksemesternes kor i dødens forgård hvor man ikke kommer ut ifra hvis man har vært der for lenge. Når han så begir seg ut for å nå folk, er han så uheldig å falle ned i en slags jordkløft, og i sin siste desperate tanke anroper han hunden Nero, som var den eneste han kunne overføre tanker til. Nero merker sin herres bønn, og signaliserer til hunder i området om å støtte og bistå Móri. Da en hund i nærheten merker den tause bønnen, får han med seg husets mann ut, og sammen finner de Móri. Móri er nå så oppslukt av mørke at de som er i nærheten av ham ikke kan unngå å merke de åndelige individene som følger Móri over alt. De kan ikke se dem, men ånder som tomheten og desillusjonen merkes godt. Móri angrer seg over at han forlot sine gode venner Tiril Dahl og Erling Müller, og lengter tilbake til de beste vennene han har hatt.
Alanno
Arkitektur
Andre seerverdige bygg i bygden inkluderer de tre tårnene, som er ruiner av vegger med opphav i middelalderen, og St. Francis-kirken fra det 16. århundre. Den grønne oasen med en rik fauna som kjennetegnes av en rekke fuglearter og en rik elvevegetasjon, setter også sitt preg på Alanno.
Skavgras
Sporeaksene i toppen er gulbrune eller brune, og er på ca. 10-15 mm.
Utbredelse
I Norge hadde skavgras omkring 1950 en utbredelse i hele landet, og opp til 1.300 moh. på Hardangervidda. Den vokser opptil 1450 meter i Vågå i Oppland.
Datamaskin
Moderne programmerbare datamaskiner
En moderne datamaskin består i hovedsak av tre hoveddeler: en prosessor (CPU), hukommelse (minne) og permanent lager (Harddisk, SSD, diskett, CD osv). Dessuten finnes det som regel diverse ytre enheter, slik som skjerm, tastatur, mus, skriver og andre inn/ut-enheter.
Prosessoren utfører instruksjoner som hentes fra hukommelsen. Hukommelsen er oppdelt i celler med fast størrelse. Slike celler kalles gjerne maskinord. Lengden av et maskinord måles i antall bit, som er den minste måleenhet for informasjon. Et bit kan enten være på eller av (dvs. ha verdien 0 eller 1). Et maskinord består ofte av et helt antall byte, som består av 8 bit.
Maskinordene har hver sin adresse i hukommelsen, dvs. de er nummerert fra null og oppover. Et maskinord inneholder data som kan fortolkes på ulike måter. Det kan alltid fortolkes som et heltall. Det kan også fortolkes som en instruksjon til prosessoren (eller en del av en slik instruksjon). En annen fortolkningsmulighet er bokstaver eller andre tegn. Alle data i hukommelsen forsvinner når maskinen slås av. Det permanente lageret brukes for å ta vare på informasjon over tid.
I praksis finnes det mange binærprogrammer i hukommelsen samtidig. Mange av dem utgjør en del av operativsystemet som styrer inn/ut-enheter osv. Andre programmer er nytteprogrammer som er startet av en bruker. Særlig programmer knyttet til operativsystemet har behov for å kunne utføres i korte aktive faser, for deretter å gå inn i en dvaletilstand i påvente av at bestemte begivenheter inntreffer. Det finnes derfor mekanismer i en datamaskin som tillater at et maskinprogram plutselig avbrytes, slik at et annet program (med viktige, presserende oppgaver) kan overta. Når det viktige programmet har gjort sitt, vil det opprinnelige programmet fortsette der det slapp, uten at dette får konsekvenser for den oppgaven programmet utfører (annet enn en liten tidsforsinkelse). Begivenheter som fører til et slikt «avbrudd», er for eksempel et tastetrykk. Et tastetrykk fører til at en kode for hvilken tast som ble tastet, sendes til prosessoren, sammen med et signal som angir at et tastetrykk har funnet sted. Når prosessoren mottar et slikt avbruddssignal, vil den avbryte sin normale arbeidsmåte. Prosessorens tilstand (blant annet adressen til den neste instruksjonen den skal utføre) tas vare på i hukommelsen, og et annet maskinprogram (som behandler tastetrykket) aktiviseres.
Krigstid og nød
Winston Churchill omtalte Bletchley Park som «the goose that laid the golden egg, but didn't cackle». Dette refererer til at Bletchley Park og alt de klarte å få til ble holdt hemmelig ikke bare under den andre verdenskrig, men også under den kalde krigen, slik at Sovjetsamveldet ikke fikk innsyn i hva Vest-Europa kunne klare når det gjaldt overvåking og innsyn i motpartens interne meldinger. Colossus og alt annet som ble utviklet ved Bletchley ble destruert. Eksistensen av disse maskinene ble ikke allment kjent før i 1976, etter at 30 års tidsfristen for hemmeligholdelse hadde utløpt.
Etterkrigstiden og elektroniske revolusjoner
Den videre utvikling av datamaskinen har forenklet sett funnet sted i tre store «bølger». Disse bølgene var hovedsakelig forårsaket av teknologiske nyvinninger. Den første store bølgen hadde som utgangspunkt de eksperimentelle maskinene som ble bygget i 1940- og 1950-årene. Markedet var finansinstitusjoner og store nasjonale institusjoner innen forskning og statistikk. Innen dette markedet var rene hullkortmaskiner allerede i bruk for å holde styr på store registre. Datamaskinen var den naturlige arvtakeren. Da den neste teknologiske bølgen kom, ble det vanlig å kalle disse maskinene stormaskiner. De var meget kostbare, krevde stor fysisk plass, og tilsyn av mange operatører. Det var vanlig at flere aktører samarbeidet om å drifte slike maskiner, slik at utgiftene og kompetanse kunne deles på flere. I Norge hadde vi for eksempel flere kommunale datasentraler som delte landet mellom seg i regioner. Stormaskinmarkedet ble dominert av IBM og noen få andre aktører. En av de første datamaskinene i Norge var Norsk Universell Siffermaskin Selvstyrt Elektronisk (NUSSE).
Høvel
Utforming
Høveljernet har en slipevinkel på mellom 20 og 30 grader, avhengig av hardheten på det materialet det skal høvles i. Jo hardere materiale, jo større vinkel.
Sletthøvel
Også omtalt som «jack plane» på engelsk. Denne har normalt betegnelsen no. 5. Denne høvelen brukes til å rette opp etter skrubbhøvelen. Tannen er slipt med en svak bue. Lengden er normalt 35 centimeter og bredden 5 centimeter.
El-høvel
El-høvel, eller elektrisk høvel, med typisk motoreffekt 600-1000W og 16 000–21 000 omdreininger i minuttet. El-høvlen tar opptil 3 millimeter om gangen og kan falshøvle opp til 2 centimeter. De største høvelmaskinene brukes på sagbruk og snekkerverksteder. Felles for dem er at stålet sitter på en roterende trommel.
Kinas sentralbank
Historie
Sentralbanken ble besluttet i 1923, og opprettet i 1924 av Sun Yat-sen, republikkens første provisoriske presidenten i denne republikken. Sentralbankloven ble formelt vedtatt i 1935.
Payne County
Payne Countys totale areal er 1 806 km² hvorav 28 km² er vann. I 2000 hadde fylket 68 190 innbyggere og administrasjonssenteret ligger i byen Stillwater som også er fylkets største by. Det har fått sitt navn etter kaptein David L. Payne.
Frihetsgudinnen
Statuen er en populær turistattraksjon og normalt åpen for turister. Attraksjonen byr blant annet på et museum i selve statuesokkelen. Man kan ta trappene eller heis helt opp til statuens krone, der man har et godt overblikk over New Yorks havneområde. Det er mulig for besøkende å klatre i en stige opp den høyre armen opp mot fakkelen.
Bygging
Bartholdi fikk teknisk hjelp til oppbygning av statuens skjelett av den franske ingeniøren Gustave Eiffel, som er best kjent for at ha laget Eiffeltårnet i Paris.
Limousin (bil)
Merker og modeller
Blant merker som er i bruk i den vestlige verden kan nevnes: Audi, Bentley, BMW, Cadillac, Chrysler, Ford, Holden, Hummer, Infiniti, Jaguar, Lexus, Lincoln, Mercedes-Benz og Rolls-Royce. Fra Øst-Europa er GAZ, ZIM og ZIL kjent. I USA er Lincoln Town Car, Cadillac DTS, Hummer H2, og Lincoln Navigator de mest populære kandidatene for ombygging. Også VW Boble er bygd om til limousin med 10 passasjerplasser i USA. I Norge er en Ford Anglia bygd om til limousin og brukt i en reklamefilm for Lotto.
Brukere
Mange «viktige» personer (kongelige, politikere, presidenter, næringslivsledere mm.) eller kjente personer (sangere, skuespillere, mm.) velger en limousin til transport, kanskje fordi det inngir respekt eller utstråler makt – i tillegg til at det kan være verdifullt, avslappende og effektivt å slippe å kjøre selv.
Ole Schrøder
Ole Schrøder (født 3. april 1834 i Tønsberg, død 23. mars 1892 i Arendal) var en norsk stortingsrepresentant for partiet Høyre, og ordfører i Arendal.
Olafur Eliasson
Med sin utstilling The Weather Project i Tate Modern, London, i 2003 markerte han nordisk kunst på De britiske øyer. Det samme året representerte han Danmark på Veneziabiennalen (italiensk Biennale di Venezia). For øyeblikket jobber og bor han i den tyske hovedstaden Berlin. I 2008 fikk installasjonen «New York City Waterfalls» bred omtale, blant annet i tidsskriftet Newsweek. Installasjonen bestod av fire fosser i New York City og varte fra 26. juni til 13. oktober 2008.
Hallingskarvet nasjonalpark
Geografi, landskap, geologi
Den høyeste toppen er Folarskardnuten (1933 moh). Flakavatnet (1453 moh) er Norges høyest beliggende innsjø.
Flora og fauna
Området rundt Finse er botanisk rikt, og godt kartlagt, med over 300 arter. Iøynefallende arter er reinrose, harerug og føllblom. Oppe på toppene er klimaet hardere og jordmonnet karrigere, og hardføre arter som rabbesiv, vardefrytle og moselyng er blant de få plantene, sammen med issolleie.
Bård Lilleeng
Lilleeng har hatt en rekke verv i Den norske legeforening: Hovedtillitsvalgt for Yngre legers forening (Ylf) ved Fylkessjukehuset på Stord (2001–2003), hovedtillitsvalgt for Ylf på Rikshospitalet (2004–2005), nestleder og styremedlem i Ylf sentralt (2005–2006), sentralstyremedlem i Den norske legeforening (2005–2008), nestleder og styremedlem i Overlegeforeningen (2007–2008) og visepresident i Den norske legeforening (2007–2008).
Skodjebruene
Historie
Allerede i 1892 ble idéen om en bru over Skodjestraumen født som en del av planlegging av veitraséen mellom Ålesund og Vestnes i Romsdal. Ved å legge veien over Skodjestraumen ville den gi bosatte i herredene Haram, Vatne og Skodje bedre veitilknytning til Ålesund-regionen. I 1910 ble planen vedtatt, og byggingen av Skodjestraumtunnelen og bruene tok til i 1911. Fra sørsiden ble veien anlagt over Grønstraumen på en steinfylling med en liten bro, så gjennom Kasholmen i Skodjestraumtunnelen. Veien gikk rett fra tunnelen og inn på Heggjestraumsbrua (over Heggestraumen) med et spenn på 40 meter. Veien fortsetter over Storholmen i en slak venstresving før den tar en skarp høyresving opp på Skodjebrua (over Storestraumen). Denne broen har to sidespenn på 9 meter og et hovedspenn på 57 meter, fri seilingshøyde er 18 meter. Tunnelen var den første som ble åpnet i Møre og Romsdal da anlegget stod ferdig i 1919.
Eurymedon
Han ble i 428 sendt av athenerne for å avskjære den peloponnesiske flåten som var på vei for å angripe Korkyra. Da han anko, oppdaget han at Nikostratos allerede hadde sikret øya med en liten skvadron fra Nafpaktos på vegne av Athen. Eurymedon tok kommandoen over den samlede styrken. Takket være fraværet til peloponneserne hadde ikke Eurymedon sjanse til å utmerke seg.
Rießersee
Foruten OL-konkurransene ble det på denne banen avholdt verdensmesterskap i bobsleigh her i 1934 (firer), 1938 (firer), 1953, 1958 og 1962.
Franck Sauzée
Sochaux
Sauzée begynte sin profesjonelle karriere i juli 1983 da han signerte for. En skadekrise førte til at Sauzée ble hentet opp fra reservelaget etter knapt en måned i klubben. Han scoret i debuten i august 1983 da han som 17-åring ble sendt innpå av trener Pierre Mosca som innbytter mot Rouen. Sauzée grep sjansen han fikk og beholdt plassen i laget framover. Sochaux rykket ned til Ligue 2 i 1987, men gikk rett opp igjen til Ligue 1 sesongen etter. Sauzée spilte også i den franske cupfinalen i 1988, som Sochaux tapte for på straffesparkkonkurranse, i opprykkssesongen. I 1988 vant Sauzée sitt første trofé da han hjalp det franske U21-landslaget til seier i U21-EM.
Godzilla vs. Destroyah
Godzilla vs. Destroyah (ゴジラVSデストロイア) er en japansk film fra 1995 regissert av Takao Okawara. Dette er den tjueandre filmen om det klassiske filmmonsteret Godzilla.
Pavel Londak
Pavel Londak (født Pavel Kisseljov 14. mai 1980) er en estisk tidligere fotballkeeper.
Eurovision Song Contest 1971
Norges bidrag
Norge var tilbake etter å ha boikottet finalen året før. Vinneren av den norske finalen ble 15 år gamle Hanne Krogh med «Lykken er», skrevet av Arne Bendiksen. Egil Monn-Iversen hadde ledet orkesteret under den norske finalen, men hadde ikke anledning til å reise til Dublin. I stedet trådte låtskriveren Arne Bendiksen inn og debuterte som dirigent.
Pavel Londak
Rosenborg
13. april 2016 fikk han sin offisielle A-lagsdebut for Rosenborg mot Åfjord i 1. runde i cupen.
Europarådets plass (Oslo)
På plassen ligger en av nedgangene til Jernbanetorget T-banestasjon. På grunn av dette hette en tid buss- og trikke-holdeplassen på plassen (i Biskop Gunnerus' gate) Jernbanetorget T.
Fylkesvei 2058
Fylkesvei 2058 går mellom Norheim og Aanmoen i Åsnes kommune.
Anabole androgene steroider
Bruk som strider mot lovverket i Norge
Anabole steroider brukes også innen landbruket for å øke vekstraten på dyr som skal slaktes.
Behandling av helseskader etter bruk
Bruk av anabole steroider kan gi veldig forskjellige symptombilder, og ulike pasientforløp vil derfor tilpasses hver enkelt. Et typisk forløp kan innebære samtaleterapi, hjerte/kar-behandling og endokrinologisk behandling. Målet med behandlingen er å hjelpe brukeren til et liv uten bruk av anabole steroider, eller å redusere helseskadene pasienten har fått av bruken.
Papyrussamlingen ved Universitetsbiblioteket i Oslo
Historie
Professor i klassisk filologi ved universitetet i Kristiania, Samson Eitrem kjøpte i 1910 inn papyrer i Egypt for egne midler. Da han senere donerte disse til universitetsbiblioteket, kom de til å danne grunnstammen for papyrussamlingen. I 1920 reiste han igjen til Egypt for å kjøpe papyrer, denne gangen med støtte fra Nansenfondet. Innkjøpene ble senere fortsatt av Eitrem og professor Leiv Amundsen på 1920- og 1930-tallet. På 2000-tallet har det blitt arbeidet med å digitalisere samlingen.
Drittsekk-TV
Uttrykket og problemstillingen ble satt på dagsordenen rundt årsskiftet 2000–2001 ble TV2 serien Hotel Cæsar kritisert av en rektor ved en skole i Bergen, og lederne i både Lærerforbundet og Norsk Lærerlag støttet oppropet om å flytte sendetiden til en tid senere på kvelden. Grunnlaget for kritikken mot programmene var at de ble sett på av barn, og det ble hevdet at disse barna, som var mindre istand til å skille mellom fiksjon og virkelighet, ble oppfordret til mindre toleranse og at de fikk dårlige rollemodeller.
BJV
BJV, Bjv eller bjv kan ha flere betydninger:
Noble County (Oklahoma)
Noble Countys totale areal er 1 923 km² hvorav 27 km² er vann. I 2000 hadde fylket 11 411 innbyggere og administrasjonssenteret ligger i byen Perry som også er fylkets største by.
Leif Selstad
Han er utdannet cand.polit. ved Universitetet i Bergen i 1986. Han har vært ansatt som amanuensis og som førsteamanuensis i kulturfag ved Høgskolen i Finnmark. Selstad har gjort feltarbeid blant indianere i USA i tillegg til Japan og har jobbet med temaene sosial identitet, minoriteter, tradisjon og modernitet i sitt forskningsarbeid. Han disputerte til graden dr. polit. ved med avhandlingen An Island of Tradition: Ritual Life and Local Traditionalism in a Tokyo Bay Community.
Fylkesvei 6496
Før Trøndelag fylke ble opprettet 1. januar 2018 hadde veien betegnelsen fylkesvei 481 (Sør-Trøndelag).
Sør-Hålogaland bispedømme
Sør-Hålogaland bispedømme er et bispedømme i Den norske kirke som omfatter menighetene i Nordland, med Bodø domkirke som bispesete. Det er organisert i 8 prostier, 44 kirkelige fellesråd og 86 sogn, og er fra 2015 ledet av biskop Ann-Helen Fjeldstad Jusnes. Bispedømmet ble opprettet i 1952 ved delingen av det tidligere Hålogaland bispedømme.
Godzilla 2000: Millennium
Handling
Godzilla er en egen naturkraft i Japan. Godzilla Prediction Network (GPN) forsøker å studere monsteret, og forutsi hvor den kommer til å slå til neste gang. I mellomtiden oppdager forskerne fra Crisis Control Intelligence (CCI) et seksti millioner år gammel Uidentifisert flygende objekt i Japangropa. Når CCI forsøker å få tak i objektet for å studere den videre, flyr objektet av seg selv mot Himmelen. Godzilla ankommer kort tid senere en landsby, og slåss deretter mot Japans forsvar.